CELEX: 52006PC0905
Language: el
Date: 2006-12-22
Title: Πρόταση οδηγία του Ευρωπαϊκου Κοινοβουλίου και του Συμβουλίου που τροποποιεί την οδηγία 2005/68/ΕΚ σχετικά με τις αντασφαλίσεις, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή

Σημαντική ανακοίνωση νομικού περιεχομένου

|

52006PC0905

Πρόταση οδηγία του Ευρωπαϊκου Κοινοβουλίου και του Συμβουλίου που τροποποιεί την οδηγία 2005/68/ΕΚ σχετικά με τις αντασφαλίσεις, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή  /* COM/2006/0905 τελικό - COD 2006/0280 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 22.12.2006COM(2006) 905 τελικό2006/0280 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥπου τροποποιεί την οδηγία 2005/68/ΕΚ σχετικά με τις αντασφαλίσεις, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή(υποβληθείσα από την Επιτροπή)2006/0280 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥπου τροποποιεί την οδηγία 2005/68/ΕΚ σχετικά με τις αντασφαλίσεις, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 47 παράγραφος 2 και 55,την πρόταση της Επιτροπής[1],τη γνώμη της Οικονομικής και Κοινωνικής Επιτροπής[2],Αποφασίζοντας σύμφωνα με τη διαδικασία που προβλέπεται στο άρθρο 251 της συνθήκης[3],Εκτιμώντας τα ακόλουθα:(1) Η οδηγία 2005/68/ΕΚ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2005, σχετικά με τις αντασφαλίσεις και την τροποποίηση των οδηγιών 73/239/EΟΚ, 92/49/EΟΚ του Συμβουλίου, καθώς και των οδηγιών 98/78/EΚ και 2002/83/EΚ[4] προβλέπει ότι ορισμένα μέτρα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[5].(2) Η απόφαση 1999/468/ΕΚ τροποποιήθηκε με την απόφαση 2006/512/ΕΚ, η οποία θέσπισε κανονιστική διαδικασία με έλεγχο για τα μέτρα γενικής εμβέλειας με αντικείμενο την τροποποίηση μη ουσιαστικών στοιχείων μιας βασικής πράξης που εκδόθηκε σύμφωνα με τη διαδικασία η οποία αναφέρεται στο άρθρο 251 της συνθήκης, μεταξύ άλλων με την κατάργηση ορισμένων από τα στοιχεία αυτά ή με τη συμπλήρωση της πράξης μέσω της προσθήκης νέων μη ουσιαστικών στοιχείων.(3) Σύμφωνα με την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής[6] σχετικά με την απόφαση 2006/512/ΕΚ, οι πράξεις που ισχύουν ήδη πρέπει να προσαρμοστούν σύμφωνα με τις ισχύουσες διαδικασίες. Η εν λόγω δήλωση περιλαμβάνει κατάλογο πράξεων οι οποίες πρέπει να προσαρμοστούν επειγόντως, περιλαμβανομένης της οδηγίας 2005/1/ΕΚ. Για να προσαρμοστεί αυτή η οδηγία, η οδηγία 2005/68/ΕΚ πρέπει να τροποποιηθεί.(4) Ενδείκνυται ιδίως να εξουσιοδοτηθεί η Επιτροπή να θεσπίσει τα αναγκαία μέτρα για την εφαρμογή της οδηγίας 2005/68/ΕΚ για να ληφθούν υπόψη οι τεχνικές εξελίξεις στον ασφαλιστικό τομέα ή στις χρηματοπιστωτικές αγορές και για να διασφαλιστεί η ομοιόμορφη εφαρμογή της εν λόγω οδηγίας. Ειδικότερα, τα εν λόγω μέτρα προορίζονται να επεκτείνουν τον κατάλογο των νομικών μορφών, να αποσαφηνίσουν τα στοιχεία που συγκροτούν το περιθώριο φερεγγυότητας, να αυξήσουν το ύψος των ασφαλίστρων ή των αποζημιώσεων που χρησιμοποιούνται για τον υπολογισμό του απαιτούμενου περιθωρίου φερεγγυότητας για συγκεκριμένες αντασφαλιστικές δραστηριότητες ή είδη συμβάσεων, να τροποποιήσουν το ελάχιστο κεφάλαιο εγγυήσεων και να αποσαφηνίσουν τους ορισμούς. Δεδομένου ότι τα εν λόγω μέτρα είναι γενικής εμβέλειας και έχουν σχεδιαστεί για να τροποποιήσουν μη ουσιαστικά στοιχεία της οδηγίας 2005/60/ΕΚ, πρέπει να θεσπιστούν σύμφωνα με την κανονιστική διαδικασία με έλεγχο που προβλέπεται στο άρθρο 5α της απόφασης 1999/468/ΕΚ.(5) Η οδηγία 2005/68/ΕΚ θα πρέπει επομένως να τροποποιηθεί ανάλογα.(6) Επειδή οι τροποποιήσεις που πρέπει να γίνουν στην οδηγία 2005/68/ΕΚ με την παρούσα οδηγία είναι προσαρμογές τεχνικού χαρακτήρα και αφορούν μόνο τις διαδικασίες της επιτροπής, δεν χρειάζεται να μεταφερθούν από τα κράτη μέλη. Είναι επομένως αναγκαίο να καθοριστούν διατάξεις σχετικά με αυτό,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 2005/68/ΕΚ τροποποιείται ως εξής:1.  Το άρθρο 55 τροποποιείται ως εξής:α) Η παράγραφος 2 αντικαθίσταται ως εξής:«2. Σε περίπτωση παραπομπής στην παρούσα παράγραφο, ισχύουν το άρθρο 5α παράγραφοι 1 έως 4 και το άρθρο 7 της απόφασης 1999/468/EΚ, λαμβανομένων υπόψη των διατάξεων του άρθρου 8 της εν λόγω απόφασης.»β) Η παράγραφος 3 διαγράφεται.2.  Στο άρθρο 56, η εισαγωγική πρόταση αντικαθίσταται από το ακόλουθο κείμενο:«Τα ακόλουθα εκτελεστικά μέτρα τα οποία αποσκοπούν στην τροποποίηση μη ουσιαστικών στοιχείων της παρούσας οδηγίας, θεσπίζονται σύμφωνα με την κανονιστική διαδικασία με έλεγχο που αναφέρεται στο άρθρο 55 παράγραφος 2».Άρθρο 2Η παρούσα οδηγία αρχίζει να ισχύει την […] ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .Άρθρο 3Η παρούσα οδηγία απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic] [1] ΕΕ C […] της […], σ. […].[2] ΕΕ C […] της […], σ. […].[3] ΕΕ C […] της […], σ. […].[4] ΕΕ L 323 της 9.12.2005, σ. 1.[5] ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).[6] ΕΕ C 255 της 21.10.2006, σ. 1.